Publication: Magyar Közlöny
Issue: MK-2010-197 (Year: 2010, Number: 197)
Era: contemporary
Section: „1. melléklet a 13/1992. (VI. 26.) NM rendelethez
Paragraph Index: 2060

9. PSZICHOTRÓP ANYAGOK ÉS GYÓGYSZEREK FOGYASZTÁSA 9.1. Az 1. alkalmassági csoportra vonatkozó elõírások 9.1.1. Egészségi alkalmatlanságot kell megállapítani, ha a kérelmezõ rendszeresen, nem terápiás céllal használ pszichotróp anyagokat. 9.1.2. Egészségi alkalmatlanságot kell megállapítani azon kérelmezõ esetében, aki bármilyen formában rendszeresen, terápiás céllal használ a jármû biztonságos vezetéséhez szükséges képességeket károsító pszichotróp anyagokat, ha a felszívódó mennyiség akkora, hogy káros befolyást gyakorol a jármûvezetésre. 9.1.3. A 9.1.2. pontban foglaltakat megfelelõen alkalmazni kell minden olyan egyéb gyógyszerre, illetve gyógyszer-kombinációra, amely káros befolyást gyakorol a jármûvezetõi képességre. 9.2. A 2. alkalmassági csoportra vonatkozó elõírások 9.2.1. A vizsgálatot végzõnek mérlegelnie kell azokat az 1. alkalmassági csoport esetében felmerülõkön túli járulékos kockázatokat és veszélyeket, amelyek erre a csoportra vonatkozó meghatározás által érintett jármûvek vezetésével járnak.

Source: https://magyarkozlony.hu/hivatalos-lapok/8d3e60a013c919e795a8225b7f863469c2cbf88e/dokumentumok/6f7aeb9bc09c303eddb926cd21d9f66ad41e41ee/letoltes